Document ID: /roh_data/filtered/fineweb-2-filterrobots_roh.jsonl.gz/37689

La bescha da Ftan es tuornada da l’alp in cumün ed es gnüda zavrada sülla plazza gronda a Ftan Pitschen. Bundant 650 beschs han passantà la stà in Val Tasna e giodan amo ün pêr dis süls pas-chs sur cumün avant co ir in stalla.
D’incuort es Jon Peider Morell tuornà da la Norvegia a Ftan. Grazcha a l’internet po el, chi’d es per üna firma internaziunala respunsabel pels pajais da la Scandinavia, lavurar eir davent da l’Engiadina Bassa.
Per render attent al muglin da Ftan es gnüda organisada üna festa per ün e minchün. Lapro s’haja survgni la pussibiltà da dar ün’invista in ün dals ultims s-chazis da la cultura da gran engiadinaisa. Il muglin da Ftan dess uossa gnir renovà.